<classify> Timu hiyo tayari iko Pemba, Zanzibar kwa ajili ya maandalizi ya mchezo huo kuhakikisha Simba hawapenyi katika nyavu yao. Kambi ya mwaka huu ni tofauti na misimu mingine ambapo wamekuwa wakienda Bagamoyo, Pwani.Akizungumza na gazeti hili mwishoni mwa wiki, Dk Tiboroha alisema Simba wamekuwa wakiwasumbua kwenye ligi, sasa hawatapenda kuona timu hiyo ya Wekundu wa Msimbazi ikiendelea kufanya hivyo.Tunataka kubadilisha rekodi ya kufungwa na Simba, hatupo tayari kuendelea kufungwa, ndio maana tunajipanga kufanya vizuri katika mchezo wetu ujao, yote yanawezekana, aliongeza msomi huyo.Dk Tiboroha alisema uongozi wanapenda kuona timu yao ikifanya vizuri ndio maana wamekuwa wakiipeleka katika kambi nzuri, wale na kuandaliwa kisaikolojia. Alisema kikosi hicho ni kizuri na kina kocha mzuri ambaye amekuwa akileta matokeo mazuri hivyo lolote linaweza kutokea katika mchezo huo.Yanga wanaongoza katika msimamo wa ligi wakiwa na pointi tisa baada ya juzi kuifunga JKR Ruvu mabao 4-1, lakini ikiongoza pia katika mabao ya kufunga. Nafasi ya pili inashikiliwa na watani zao, Simba wenye pointi sawa na hizo, lakini wakitofautiana kwa mabao ya kufunga na kufungwa huku nafasi ya tatu ikishikiliwa na Azam FC na Mtibwa Sugar ya Morogoro ikishika nafasi ya nne kwa pointi tisa pia.Yanga ilifungwa na Simba msimu uliopita katika mechi ya Nani Mtani Jembe mabao 2-1 na kwenye ligi raundi ya kwanza walitoka sare ya bila kufungana, lakini ya pili vijana wa Jangwani walifungwa bao 1-0  <topic>: michezo 